laion/Wikipedia-Exotic huggingface dataset:
פייר ונדייה

פייר ונדייה (בצרפתית: Pierre Vandier;‏ נולד ב-26 באוקטובר 1967) הוא אדמירל צרפתי, אשר כיהן כמפקד הצי הצרפתי בין השנים 2020–2023, ומכהן כיום כסגן ראש מטה הכוחות המזוינים (מקביל לרמטכ"ל). ונדייה נולד בטולון ב-26 באוקטובר 1967, כנצר למשפחה בעלת היסטוריה צבאית-ימית מפוארת. ב-1987 ונדייה התגייס לצי הצרפתי ולמד באקול נבל (המכללה הצבאית הימית). ב-1989 הוא סיים את לימודיו והחל לשרת בדרגת מאיור. במהלך מלחמת המפרץ, הוא שרת על סיפון נושאת המטוסים "ז'אן ד'ארק". ב-1992 הוא החל לעבור הכשרה כטייס קרבי. ב-1993 הוא הוסמך כטייס קרבי-ימי. בין 1995–1997 הוא שרת בבוסניה והרצגובינה. ב-1999 הוא שרת בקוסובו. בשנת 2004 הוא שרת באפגניסטן. בין השנים 2005–2007 הוא שימש כסגן מפקד המבצעים של נושאת המטוסים "שארל דה גול" ויחד עמה חזר לאפגניסטן. ב-2007 הוא מונה למפקד הפריגטה "סורקוף". בשנה שלאחר מכן, הוא השתתף במבצע תלת'ן, שבמסגרתו שוחררו בני ערובה צרפתים שנחטפו בידי פיראטים בחופי סומליה. ב-2009 הוא עבר למחלקה הטכנית של המטכ"ל הצרפתי והיה אחראי על תוכניות לפיתוח מטוסים ומסוקים. בשנת 2011 הוא השתתף במבצע ארמאטאן – התקיפה האווירית הבינלאומית בלוב. במהלך שנת 2013 הוא השתתף במבצע סרוואל בצפון מאלי. ב-24 ביולי 2013 הוא מונה למפקד נושאת המטוסים שארל דה גול. תחת פיקודו, נושאת המטוסים השתתפה במשימות כנגד המדינה האסלאמית בסוריה ובעיראק. הוא כיהן בתפקיד עד 31 ביולי 2015. ב-1 בספטמבר 2017, ונדייה מונה לסגן מפקד המחוז הימי הים תיכוני, ולמפקד בסיס הצי בטולון. ב-1 בספטמבר 2020 הוא מונה למפקד הצי הצרפתי. ב-1 בספטמבר 2023 הוא מונה לסגן ראש מטה הכוחות המזוינים (Major général des armées). מדיה וקבצים בנושא פייר ונדייה בוויקישיתוף פייר ונדייה, ברשת החברתית אקס (טוויטר) פייר ונדייה, באתר משרד ההגנה הצרפתי ראיון עם האדמירל פייר ונדייה, באתר marine-oceans.com ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פייר ונדייה".
משפחת אבו א-למע

מִשְׁפַּחַת אַבּוּ א-לַּמְע (בערבית: أبو اللمع או اللمعيون) היא משפחה לבנונית ממוצא תנוח'י אשר שלטה באזור אל-מתן שבהר הלבנון במאות ה-17 וה-18. בני משפחה זו היו דרוזים, אולם במאה ה-19 התנצרו והשתייכו לזרם המארוני בעקבות נתיניהם בהר הלבנון. בשנת 1711 נתנו בני משפחת אבו א-למע הדרוזית חסות לחיידר שהאב ותומכיו מקרב השבטים הקייסים, עת חנו בראס אל-מתן. משם יצא שהאב למתקפת פתע נגד הכוחות הימנים בקרב עין דארה והביסם, דבר שהביא לביסוס שלטונו. בשנת 1843, במטרה להפיג את המתיחות ההולכת וגוברת בין המארונים לדרוזים בהר הלבנון, ובמסגרת ניסיון השגת דריסת רגל אוסטרית בלבנון, הציע קלמנס ונצל פון מטרניך למנות שני נציגי נפה, קאימקאמים, האחד נוצרי מארוני ממשפחת אבו א-למע, חיידר אבו א-למע שישלוט על הנפה הנוצרית, והשני דרוזי ממשפחת ארסלאן שישלוט על הנפה הדרוזית, ושניהם כפופים לוואלי של צידון. קרב עין דארה, באתר המרכז למורשת הדרוזים בישראל ערך זה הוא קצרמר בנושא אישים ובנושא לבנון. אתם מוזמנים לתרום לוויקיפדיה ולהרחיב אותו.
קרו דרגון אנדוור

קרו דרגון אנדוור (C206ׂ) היא קפסולת חלל שמיועדת להעברת אנשים לתחנת החלל הבין-לאומית. החללית נבנתה בעקבות זכיית SpaceX במכרז של נאס"א לתוכנית מאוישת מסחרית. הטיסה הראשונה בוצעה בשנת 2020. החללית קיבלה את שמה לזכר מעבורת החלל אנדוור, בה טסו לראשונה לחלל חלק מחברי הצוות הראשון של קרו דרגון אנדוור. החללית מתוכננת ל-7 אנשי צוות, אך בטיסות רגילות משובץ צוות של 4 אנשים. כל השיגורים מבוצעים מכן שיגור 39A במרכז החלל קנדי בעזרת משגר פאלקון 9 Block 5 שמתואם לשימוש חוזר. חזרת החללית מבוצעת למפרץ מקסיקו. החללית מצוידת במערכת עגינה מסוג NDS (NASA Docking System) המאפשרת לה לעגון באופן עצמאי ואוטומטי בתחנת החלל הבין-לאומית. בתוכנית המקורית הייתה מיועדת חללית C206 לביצוע משימת Crew Dragon In-Flight Abort Test, אך הנזק שנגרם לחללית C204 באפריל 2019 במהלך בדיקות במפעל הביא לשינוי בתוכנית של SpaceX. כעת הוחלט שחללית C206 תהיה החללית בה תתבצע טיסה מאוישת ראשונה במסגרת משימה SpaceX Demo-2. בתחילת אפריל 2020 הועברה החללית למתקני נמל החלל קייפ קנוורל לביצוע בדיקות אחרונות. ב-21 במאי הוצבה החללית על גבי משגר פאלקון 9 בכן שיגור 39A במרכז החלל קנדי. השיגור בוצע ב-30 במאי. המשגר נחת בחזרה על פלטפורמה צפה באוקיינוס האטלנטי והיה מוכן לשימוש חוזר. באותו יום הוכרז על שם החללית. החללית התחברה לתחנת החלל הבין-לאומית וצוותה הצטרף למשלחת מס' 63. במהלך השהות בתחנת החלל הוכרז על כך שלחללית יוענק השם "אנדוור". מספר ימים לאחר השיגור קיבלה החללית מנאס"א אישור לשימוש חוזר. החללית נחתה בהצלחה ב-2 באוגוסט 2020. השיגור השני בוצע באפריל 2021 במסגרת משימה SpaceX Crew-2. המשגר נחת בחזרה על פלטפורמה צפה באוקיינוס האטלנטי והיה מוכן לשימוש חוזר. לאחר חיבור לתחנת החלל וביצוע תוכנית המשימה, חזרה החללית לכדור הארץ לאחר 199 ימים. הטיסה השלישית שוגרה ב-8 באפריל 2022. המשגר נחת בחזרה על פלטפורמה צפה באוקיינוס האטלנטי והיה מוכן לשימוש חוזר. טיסת Axiom Mission 1 הייתה הטיסה הפרטית הראשונה שנערכה בקפסולות דרגון 2. היא נמשכה 17 ימים. הטיסה הרביעית בוצעה בשנת 2023. המשגר נחת בחזרה על פלטפורמה צפה באוקיינוס האטלנטי והיה מוכן לשימוש חוזר. החללית חזרה לכדור הארץ לאחר כחצי שנה. לשנת 2024 מתוכננת טיסה חמישית של החללית. מדיה וקבצים בנושא קרו דרגון אנדוור בוויקישיתוף מאמרים על החללית תיאור החללית באתר היצרן הכרזה על שם אנדוור אישור לשימוש רב-פעמי
רפאלה פיריה

רפאלה מישל רוקו פיריה (באיטלקית: Raffaele Piria; 20 באוגוסט 1814 – 18 ביולי 1865) היה כימאי איטלקי. רפאלה פיריה נולד בעיירה שילה במחוז רג'ו די קלבריה באיטליה, בנם של לואיג'י פיריה, בעל אדמות וסוחר נפט, ואנג'לה טורטיליוני. התייתם מאביו בגיל שש, ועבר לעיירה פלמי, במחוז רג'ו די קלבריה, שם גדל אצל דודו. סיים את לימודיו התיכוניים בהצטיינות בגיל 15. סיים לימודי רפואה וכירורגיה בשנת 1834 באוניברסיטת נאפולי פדריקו השני. בזמן לימודיו הוא התעניין יותר בכימיה מאשר ברפואה, ועם סיום התואר הוא עבר לצרפת כדי לעסוק בכימיה. בפריז שיתף פעולה עם ז'אן-בטיסט דיומא, ובמעבדתו ביצע מחקר חשוב על סליצין. פיריה הצליח לבודד חומצה סליצילית, שממנה יוצר מאוחר יותר האספירין. מחקריו פורסמו בכתבי עת מדעיים בצרפת. בשנת 1839 שב לנאפולי, במטרה להקים בית ספר פרטי לכימיה יחד עם מקדוניו מלוני (אנ'). בשנת 1840 התחתן עם לואיזה קוזנץ, בת למשפחת חיילים ולוחמים למען איחוד איטליה. הוא לא הצליח להקים את בית הספר בנאפולי ועבר לדוכסות הגדולה של טוסקנה, בפיזה, שם הוצע לו לנהל את הקתדרה לכימיה באוניברסיטת פיזה. בין תלמידיו בפיזה נמנה סטניסלאו קניזרו. פיריה היה מעורב גם באירועים החברתיים והפוליטיים של תקופתו. בשנת 1848 הוא השתתף, עם גדוד אוניברסיטת פיזה, במלחמת העצמאות האיטלקית הראשונה, אך לפני תחילת הקרבות התבקש לשוב ללמד כימיה באוניברסיטה. גדוד אוניברסיטת פיזה תרם לניצחון בקרב גואיטו (אנ'). במאי 1849, עקב חילוקי דעות תקציביים עם ממשלת טוסקנה, הוא עבר לאוניברסיטת פירנצה. בשנים 1851 ו-1862 השתתף בכנסים מדעיים בלונדון. בשנת 1856 החל ללמד כימיה באוניברסיטת טורינו (אנ'), לבקשת ראש ממשלת איטליה ג'ובאני לנצה (אנ'). נפטר בטורינו ב-18 ביולי 1865 עקב מחלה. בשנת 1844 החל להוציא לאור את כתב העת המדעי Il Cimento, יחד עם קרלו מטוצ'י (אנ'). בשנת 1852 צורף כעמית לאקדמיה הלאומית למדעים (אנ') בעיר ורונה. הוציא לאור ספרי שנים מדעיים, יחד עם ארכאנג'לו סאקי (אנ'). בין מחקריו הנודעים נמנים מאמר על הפומרולה של וזוב, וחיבור מקיף על יסודות הכימיה האורגנית. במקביל לפעילותו המדעית עסק פיריה גם בפוליטיקה. בשנת 1859 מונה כחבר המועצה העליונה לחינוך ציבורי בנאפולי, לבקשתו של קמילו בנסו די קאבור. בשנת 1860 מינה אותו ג'וזפה גריבלדי, מנהיג ממלכת שתי הסיציליות, כשר החינוך בממשלתו. פיריה ניסה לקדם רפורמות בתחום החינוך, אך אלה לא יושמו. בשנת 1862 מונה כסנאטור בסנאט של ממלכת איטליה. בעיר הולדתו שילה הוצב ביוני 1895 לוח זיכרון על חזית הבית בו נולד. בעיר טורינו קרוי רחוב על שמו. כמו כן קרויים על שמו מספר בתי ספר ומכוני מחקר מדעיים באיטליה. מדיה וקבצים בנושא רפאלה פיריה בוויקישיתוף סיפורו של הבישופ אספרנו: על הקשר שבין נאפולי לאספירין, באתר של עמירם צברי, ‏10 ביוני 2021.
ז'אטץ ונוף הכשותנית של זאץ

ז'אטץ ונוף הכשותנית של זאץ (בצ'כית: Žatec a krajina žateckého chmele) הוא אתר מורשת עולמית של אונסק"ו במחוז אוסטי נד לבם שבצפון-מערב צ'כיה, שצורף לרשימת המורשת העולמית במושב ה-45 של ועדת המורשת העולמית, שהתכנסה בריאד בערב הסעודית בין 10 ל-25 בספטמבר 2023. אתר המורשת כולל שני מתחמים סמוכים המוקפים באזור חיץ משותף: המרכז העתיק של העיר ז'אטץ ואזור גידול כשותנית זאץ, זן של כשותנית הקרויה על שמה הגרמני הקודם של ז'אטץ – זאץ (Saaz). כשותנית זו נמצאת בשימוש נרחב בבוהמיה כאחד מהמרכיבים של בירה כמו הבירה פילזנר אורקוול הצ'כית וסטלה ארטואה הבלגית. בהסבר להחלטה על הכרזת אתר המורשת נכתב: נוף תרבותי זה עוצב במשך מאות שנים על ידי המסורת החיה של טיפוח וסחר של זן הכשותנית הנודע ביותר בעולם, המשמש בייצור בירה ברחבי העולם. הנכס כולל שדות כשותנית פוריים במיוחד ליד נהר אוהז'ה שעובדו ברציפות במשך מאות שנים, כמו גם כפרים היסטוריים ומבנים המשמשים לעיבוד כשותנית אלמנטים עירוניים של הנכס כוללים את המרכז מימי הביניים של ז'אטץ והרחבה התעשייתית שלו מהמאה ה-19 עד המאה ה-20, המכונה "פרוור פראג" (Pražské předměstí). יחד, אלה ממחישים את התפתחות התהליכים האגרו-תעשייתיים והמערכת החברתית-כלכלית של גידול, ייבוש, אישור וסחר בכשותנית מימי הביניים המאוחרים ועד ימינו. — ז'אטץ ונוף הכשותנית של זאץ באתר אונסק"ו מדיה וקבצים בנושא ז'אטץ ונוף הכשותנית של זאץ בוויקישיתוף אתר האינטרנט הרשמי של ז'אטץ ונוף הכשותנית של זאץ Nomination Text – UNESCO ŽATEC AND THE LANDSCAPE OF SAAZ HOPS ON THE TRAIL TO THE WORLD HERITAGE Žatec and the Landscape of Saaz Hops Nomination Text "Dočesná" (בצ׳כית). Žatecká Dočesná.
דרגון C108

Dragon C108 היא קפסולת חלל שהייתה מיועדת להעברת מטענים לתחנת החלל הבין-לאומית ובדרך חזרה העומסה בציודים ומסמכים. הטיסה הראשונה בוצע בשנת 2015. טיסה השלישית ואחרונה הסתיימה בשנת 2019. החללית יכולה להעביר לתחנת החלל ולהחזיר ממנה 3,300 ק"ג של מטען. היא מצוידת בפאנל סולארי שמספק כ-4 קוו"ט חשמל. חיבור לתחנת החלל בוצע על ידי זרוע רובוטי קנדארם2. נחיתה על כדור הארץ מבוצעת בעזרת מערכת מצנחים. החללית הייתה קפסולת חלל מדגם דרגון השמינית שנבנתה על ידי SpaceX. היא שוגרה לראשונה בשנת 2015 במסגרת משימה "SpaceX CRS-6". השיגור בוצע מנמל החלל קייפ קנוורל בעזרת משגר פאלקון 9. לכידה, פירוק מטען, העמסה מחדש ושחרור בוצעו על ידי משלחת מס' 43 לתחנת החלל הבין-לאומית. נחיתה לכדור הארץ בוצע ב-21 במאי בקרבת החוף המזרחי. לאחר החלפת מגן טרמי ושדרוגים במספר מערכות היחידה הייתה מוכנה לשימוש חוזר. השיגור השני בוצע בדצמבר 2017 במסגרת משימה "SpaceX CRS-13". המשגר נחת בהצלחה באזור נחיתה מס' 1 בקייפ קנוורל. לכידה, פירוק מטען, העמסה מחדש ושחרור בוצעו על ידי משלחת מס' 54 לתחנת החלל הבין-לאומית ומשלחת מס' 55. הנחיתה התרחשה ב-13 בינואר 2018 בקרבת חופי קליפורניה. השיגור השלישי בוצע ביולי 2019 במסגרת משימה "SpaceX CRS-18". המשגר נחת בהצלחה באזור נחיתה מס' 1 בקייפ קנוורל. חיבור לתחנת החלל מבוצע על ידי זעור רובוטי קנדארם2. לכידה, פירוק מטען, העמסה מחדש ושחרור בוצעו על ידי משלחת מס' 60 לתחנת החלל הבין-לאומית. הנחיתה התרחשה ב-27 באוגוסט בקרבת חופי קליפורניה. לאחר חזרה ממשימה השלישית הוחלט להוציא את החללית משימוש עקב מעבר לחלליות מדגם דרגון 2. מדיה וקבצים בנושא דרגון C108 בוויקישיתוף משימה SpaceX CRS-6 משימה SpaceX CRS-13 משימה SpaceX CRS-18
ברית (פירושונים)

האם התכוונתם ל... ברית – הסכם במסגרת המשפט הבין־לאומי ברית (מקרא) – הסכם המתועד בתנ"ך ברית מילה – מצווה ביהדות נחל ברית – נחל ברמת יששכר בריט (פירושונים) בירית
ניקולא ווז'ור

ניקולא ווז'ור (בצרפתית: Nicolas Vaujour;‏ נולד ב-30 באפריל 1968) הוא אדמירל צרפתי, המכהן מאז 1 בספטמבר 2023 כמפקד הצי הצרפתי. ווז'ור נולד ב-30 באפריל 1968. ב-1989 הוא התגייס לצי הצרפתי ולמד באקול נבל (בית הספר הצבאי הימי). הוא השתתף במבצע קורימבה במפרץ גינאה ובהטל האמברגו הימי על האיטי. ב-1996 הוא הועלה לדרגת לוטננט ומונה למפקד ספינת ההדרכה "Lion". בין השנים 1998–2001 הוא השתתף בלחימה בקוסובו ובאפגניסטן. בשנת 2002 הוא מונה למפקד הספינה "Commandant Birot". ב-2006 הוא החל למלא תפקידים בכירים במטה הכללי הצרפתי, ובשנת 2012 מונה למפקד הפריגטה "Chevalier Paul". בין השנים 2015–2017 הוא שימש כסגן מפקד "כוח התגובה המהירה האווירית" - המרכיב הצרפתי בכוח התגובה המהירה של נאט"ו. באפריל 2018 הוא מונה לסגן מפקד הזרוע האווירית של הצי. בספטמבר 2020 הוא מונה לאחראי על הקשרים הבינלאומיים של הצי. בספטמבר 2021 הוא מונה לסגן ראש אגף המבצעים במטה הכללי. באפריל 2023, הוא הוביל את מבצע קשת - מבצע לפינוי אזרחים צרפתים מסודאן. ב-21 ביולי 2023 הוא נבחר למפקד החדש של הצי הצרפתי. הוא נכנס לתפקיד ב-1 בספטמבר. מדיה וקבצים בנושא ניקולא ווז'ור בוויקישיתוף Décret du 25 février 2004 portant attribution de commandements Decree of March 7, 2012 granting commands Décret du 27 avril 2018 portant affectation et élévation, nomination et affectation dans la 1re section des officiers généraux Décret du 26 août 2020 portant nominations d'officiers généraux Décret du 25 août 2021 portant nominations d'officiers généraux Compte rendu de réunion n° 91 - Commission de la défense nationale et des forces armées Conseil des ministres du 21 juillet 2023— nominations A Toulon, en présence du ministre des Armées, l’amiral Vaujour prend la tête de la Marine nationale ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
איגור פבלוב

איגור ולדימירוביץ' פבלוב (ברוסית: Игорь Владимирович Павлов; נולד ב-18 ביולי 1979) הוא אתלט רוסי בעבר. אלוף העולם באולם (בודפשט 2004), מקום רביעי במשחקים האולימפיים (אתונה 2004), פעמיים ברציפות מקום רביעי באליפות העולם (הלסינקי 2005 ואוסקה 2007), אלוף אירופה באולם (מדריד 2005), סגן אלוף האוניברסיאדה (דאיגו 2003) וזוכה המכביה (המכביה השמונה-עשרה 2009) בקפיצה במוט. פבלוב נולד במוסקבה. באוניברסיאדה שנערכה בדאיגו, קוריאה הדרומית באוגוסט 2003 הוא זכה במדליית כסף בקפיצה במוט בתוצאה של 5.65 מטר. באליפות העולם באולם שנערכה בבודפשט, הונגריה במרץ 2004 הוא זכה במדליית זהב בקפיצה במוט בתוצאה של 5.80 מטר לפני אדם פטצק מצ'כיה (5.70 מטר) ודניס יורצ'נקו מאוקראינה (5.70 מטר). באולימפיאדת אתונה שנערכה באוגוסט הוא סיים במקום רביעי בקפיצה במוט בתוצאה של 5.80 מטר. באליפות אירופה באולם שנערכה במדריד, ספרד במרץ 2005 הוא זכה במדליית זהב בקפיצה במוט בתוצאה של 5.90 מטר לפני דניס יורצ'נקו מאוקראינה (5.85 מטר) טים לובינגר מגרניה (5.80 מטר). באליפות העולם שנערכה בהלסינקי, פינלנד באוגוסט אותה שנה הוא סיים במקום רביעי בקפיצה במוט בתוצאה של 5.65 מטר בתוצאה זהה לזוכה במדליית ארד בן ארצו פבל גרסימוב. באליפות העולם שנערכה באוסקה, יפן באוגוסט אותה שנה הוא סיים במקום רביעי בקפיצה במוט בתוצאה של 5.81 מטר, בתוצאה זהה לזוכה במדליית ארד, דני דקר מגרמניה. באולימפיאדת בייג'ינג הוא סיים במקום תשיעי בקפיצה במוט בתוצאה של 5.60 מטר. בתחרויות האתלטיקה של המכביה השמונה-עשרה שנערכו ביולי 2009 הוא ניצח בתחרות הפתוחה בקפיצה במוט בתוצאה של 5.55 מטר. באליפות העולם שנערכה בברלין, גרמניה באוגוסט אותה שנה הוא סיים במקום 16 בקפיצה במוט בתוצאה של 5.55 מטר. קפיצה במוט: 5.81 מטר (2007) קפיצה במוט: 5.90 מטר (2005) פבלוב נשוי ואב לבת. איגור פבלוב, באתר olympedia.org איגור פבלוב, באתר התאחדות האתלטיקה הבין-לאומית איגור פבלוב, באתר ליגת היהלום ניר שועלי, קרויטר שני בקפיצה לגובה, אולחובסקי שלישי במוט, באתר מקור ראשון, 14 ביולי 2009
אלדורדו: כל מה שהנאצים שונאים

אלדורדו: כל מה שהנאצים שונאים (באנגלית: Eldorado: Everything the Nazis Hate) הוא סרט דוקומנטרי משנת 2023 בבימויו של בנג'מין קאנטו. הסרט עוסק בחייהם של להט"בים ברפובליקת ויימאר ובתקופת שלטונה של גרמניה הנאצית. הסרט מתאר את אלדורדו (אנ'), מועדון לילה קווירי בברלין, ומתמקד במספר דמויות קוויריות בגרמניה במהלך שנות ה-20 וה-30, בהן ארנסט רהם, מגנוס הירשפלד, גוטפריד פון קראם (אנ'), מנאס הרבסט (אנ'), שרלוט שרלאק וטוני איבל (אנ'). הסרט כולל ראיונות עם וולטר ארלן (אנ'), שגדל כצעיר יהודי הומוסקסואלי באוסטריה בין מלחמות העולם, ודן בשימוש בסעיף 175 ברפובליקת ויימאר, בגרמניה הנאצית, ועל רקע כתוביות סיום, גם בגרמניה המערבית שלאחר מלחמת העולם השנייה. ב-Edge Media Network נכתב כי כל "מי שרוצה את ההבנה והפרספקטיבה שהעבר מציע לנו, אלדורדו: כל מה שהנאצים שונאים הוא חתיכת היסטוריה נגישה ועוצמתית שמוטב שנמנע מלחזור עליה". "אלדורדו: כל מה שהנאצים שונאים", במסד הנתונים הקולנועיים IMDb (באנגלית) "אלדורדו: כל מה שהנאצים שונאים", באתר נטפליקס "Eldorado: Everything the Nazis Hate". BBFC. 2023-06-27. נבדק ב-2023-08-26. "Stream It or Skip It: Eldorado: Everything the Nazis Hate on Netflix is a Glitzy Doc about Queer Love in Tragic Times". Decider. 28 ביוני 2023. {{cite web}}: (עזרה) Vogner, Chris (2023-06-29). "Netflix Exposes the Secret Gay History of Nazi Germany". Rolling Stone. Pener, Degen (17 ביוני 2023). "Rock Hudson and George Michael Spotlights Lead a Wave of LGBTQ-Themed Documentaries This Summer". The Hollywood Reporter. {{cite web}}: (עזרה) Kramer, Gary M. (2023-06-23). "Eldorado documentary explores LGBTQ+ Weimar Germany". Philadelphia Gay News. נבדק ב-2023-08-26. Melloy, Kilian (27 ביוני 2023). "Review: Eldorado – Everything the Nazis Hate Recreates a Moment of LGBTQ+ Liberation". Edge Media Network. {{cite web}}: (עזרה) Jack Dunn, ‘Red, White & Royal Blue,’ ‘The Last of Us’ and ‘Heartstopper’ Win Top Prizes at New York GLAAD Media Awards, Variety, ‏2024-05-12 (באנגלית אמריקאית)
The Singles Collection Volume 2

The Singles Collection Volume 2 הוא מארז תקליטורים במהדורה מוגבלת ששוחרר על ידי להקת הרוק הבריטית, Queen בשנת 2009. מארז זה מהווה לחלק השני בסדרת מארזי תקליטורים שהוצאו על ידי הלהקה בשנים 2008–2010 תחת השם The Singles Collection. בשנת 2008, בריאן מיי ורוג'ר טיילור החליטו להוציא לאור סדרת מארזי תקליטורים בת ארבעה חלקים, אשר כל אחד מהם מכיל סינגלים מתקופה אחרת של הלהקה. המארז השני בסדרה כולל 13 תקליטורים, אשר כל אחד מהם מכיל 2 גרסאות מחודשות לשירים ששוחררו על ידי הלהקה בשנים 1979–1984. התקליטורים מהווים מעין רימייק לתקליטי הסינגלים המקוריים של הלהקה, כיוון שמאוד מזכירים אותם באריזת הקרטון הדומה לזו של התקליט, ועל התקליטורים הדפסות דומות לאלה שעל התקליטים המקוריים. בנוסף לסינגלי האולפן, מכיל המארז סינגלים מתוך אלבום ההופעה הראשון של הלהקה, Live Killers. מידע על האלבום The Singles Collection Volume 2 באתר MusicBrainz
סהרוני וניל

סהרוני וניל (בגרמנית: Vanillekipferl) הם ביסקוויטים קטנים אוסטריים, גרמניים, שווייצרים, צ'כיים, סלובקיים, פולניים והונגרים בצורת סהר. הם נוצרו במקור עם אגוזי מלך, אך ניתן להשתמש גם בשקדים או באגוזי לוז. הם מקבלים את הטעם האופייני שלהם מאיבוק כבד של סוכר וניל. סהרוני וניל מקורם בווינה באוסטריה ומיוצרים באופן מסורתי בחג המולד. הם מוכרים מאוד באירופה, ולעיתים קרובות מוצעים למכירה גם בבתי קפה וינאיים. מספרים שנוצרו בצורת הסהר הטורקי המסמל את חגיגת הניצחון על הטורקים ב-1683 (ליתר דיוק אותו סיפור מסופר גם הקרואסונים בצורת סהר שמקורם בווינה). הם נאפים גם בגרמניה ונפוצים בשווייץ, הונגריה, פולין, קרואטיה, צ'כיה, רומניה, סלובקיה ובקרב הפזורה השוואבית של הדנובה כחלק מאפיית חג המולד האופיינית. מכיוון שהציפייה בגרמניה נחגגת על ידי כמה זרמים של הנצרות בארבעת ימי הראשון שלפני חג המולד, סוגים רבים של ביסקוויטים וממתקים נצרכים במהלך תקופה זו והפכו לאופיניים לחורף. שלא כמו מאפים אחרים, סוג מסוים זה קשה לאפייה. הבלילה המשמשת כשהיא מתקשה היא שבירה מאוד. צריך זוג ידיים מיומן כדי ליצור את או צורת הסהר או פרסה מבלי לשבור את הביסקוויט. המטבח האוסטרי המטבח ההונגרי קרואסון קרונאט מדיה וקבצים בנושא סהרוני וניל בוויקישיתוף ונילקיפרל Christmas Time in Austria Retrieved 16 July 2013 Vanillekipferl Retrieved 16 July 2013 "Donauschwaben Kochbuch – Donauschwaben Kochbuch" (בגרמנית). נבדק ב-2023-09-15. ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
אנס דמירוביץ'

אנס דמירוביץ' (בבוסנית: Enes Demirović; נולד ב-13 ביוני 1972) הוא כדורגלן עבר בוסני ששיחק בעמדת הקשר. דמירוביץ' התחיל את הקריירה שלו בקבוצת הכדורגל של טריגלאב קראן מהליגה השלישית בסלובניה. שנה לאחר חתם בגוריצה מליגת העל הסלובנית ואף זכה עמה באליפות בסיום העונה. בינואר 1998 חתם בהיידוק ספליט מליגת העל הקרואטית בה שיחק חצי עונה. בקיץ 1998 חתם באדנאספור מליגת העל הטורקית ובמהלך העונה חתם באיסטנבולספור במדיה שיחק עונה וחצי. בקיץ 2000 חתם בהפועל פתח תקווה מליגת העל. ב-13 באוגוסט ערך את הופעת הבכורה שלו בהפסד 3-1 לבית"ר ירושלים. ב-16 באוקטובר הבקיע את שער הבכורה שלו בקבוצה בתיקו 2-2 נגד הפועל תל אביב. שבוע לאחר מכן כבש ובישל בניצחון 0-3 נגד צפרירים חולון. בקיץ 2002 חתם בהפועל כפר סבא במדיה שיחק עונה ולאחר מכן חתם בעירוני קריית שמונה מהליגה הלאומית. בשנת 2005 חזר לקדנציה שנייה גוריצה במדיה שיחק 6 עונות ואף זכה עמה באליפות בעונה הראשונה לאחר שחזר. בהמשך הקריירה שיחק בברדה ואדריה עד שפרש מכדורגל בגיל 42. דמירוביץ' לקח חלק במשחק הרשמי הראשון אי פעם של בנבחרת בוסניה והרצגובינה בהפסד 2-0 לאלבניה. לזכותו של דמירוביץ' 13 הופעות עבור הנבחרת. גוריצה ליגת העל הסלובנית: 1994/1995, 2005/2006 אנס דמירוביץ', באתר Transfermarkt אנס דמירוביץ', באתר Soccerway אנס דמירוביץ', באתר WorldFootball.net אנס דמירוביץ', באתר National Football Teams אנס דמירוביץ', באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אנס דמירוביץ'".
וסיליה אדז'יץ'

וסיליה אדז'יץ' (נולד ב-12 במאי 2006 בניקשיץ' שבסרביה ומונטנגרו) הוא כדורגלן מונטנגרי המשחק בעמדת הקשר ההתקפי בקבוצת בודוצ'נוסט פודגוריצה מליגת העל המונטנגרית. אדז'יץ' גדל במחלקת הנוער של בודוצ'נוסט פודגוריצה. בשנת 2022 החל לשחק בקבוצה הבוגרת של המועדון במסגרת ליגת העל המונטנגרית, וכבר בעונתו הראשונה בקבוצה הבוגרת זכה באליפות מונטנגרו. בודוצ'נוסט פודגוריצה אליפות מונטנגרו (1): 2022/2023 וסיליה אדז'יץ', באתר Transfermarkt וסיליה אדז'יץ', באתר Fussballdaten.de (בגרמנית) וסיליה אדז'יץ', באתר Soccerway וסיליה אדז'יץ', באתר WorldFootball.net וסיליה אדז'יץ', באתר FootballDatabase.eu ערך זה הוא קצרמר בנושא ספורט. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "וסיליה אדז'יץ'".
מייקל הופקינס

מייקל הופקינס (באנגלית: Michael Scott "Mike" Hopkins;‏ נולד ב-28 בדצמבר 1968, לבנון מיזורי) הוא מהנדס ואסטרונאוט אמריקאי שטס לחלל כחבר משלחות לתחנת החלל הבין-לאומית. מייקל הופקינס נולד וגדל במדינת מיזורי. בשנת 1987 הוא התחיל לימודי הנדסת אווירונאוטיקה באוניברסיטת אילינוי באורבנה-שמפיין וסיים אותה עם קבלת תואר ראשון בשנת 1991. הוא המשיך ללימודי תואר שני באוניברסיטת סטנפורד אותה סיים בשנת 1992. לאחר סיום הלימודים הופקינס התגייס לחיל הנחתים של ארצות הברית ושירת בתפקידי הנדסה. בשנת 1999 הוא נשלח לקנדה ובהמשך לאיטליה. החל משנת 2005 הוא שירת בפנטגון. בשנת 2009 הופקינס נבחר לצוות אסטרונאוטים. הוא סיים קורס במרכז החלל ג'ונסון וביצע מספר משימות בצוות הקרקע. בספטמבר 2013 הופקינס טס לחלל בטיסה בחללית סויוז TMA-10M. הוא הצטרף למשלחת מס' 37 לתחנת החלל הבין-לאומית בפיקוד של פיודור יורצ'יחין. לאחר סיום פעילות המשלחת הוא הצטרף למשלחת מס' 38 לתחנת החלל הבין-לאומית בפיקוד של אולג קוטוב. במהלך שהות בחלל הוא ביצע פעמיים פעילות חוץ-רכבית באורך כולל של 13 שעות. הוא חזר לכדור הארץ לאחר 166 ימים. בנובמבר 2020 הופקינס טס בפעם השנייה בחללית קרו דרגון רזיליאנס במשימה SpaceX Crew-1 כמפקד צוות. זו הייתה טיסה מאוישת ראשונה של חללית במסגרת התוכנית המאוישת המסחרית. החללית התחברה לתחנת החלל הבין-לאומית וצוותה הצטרף למשלחת מס' 64 לתחנת החלל הבין-לאומית בפיקוד סרגיי ריז'יקוב. לאחר סיום פעילות המשלחת הוא הצטרף למשלחת מס' 65 לתחנת החלל הבין-לאומית בפיקוד של שאנון ווקר. במהלך שהות בחלל הוא ביצע 3 פעמים פעילות חוץ-רכבית באורך כולל של 20 שעות. לאחר ביצוע תוכנית החללית התנתקה מתחנת החלל ונחתה בהצלחה לאחר 167 ימים בחלל. מדיה וקבצים בנושא מייקל הופקינס בוויקישיתוף ביוגרפיה מידע באתר נאס"א מייקל הופקינס, ברשת החברתית פייסבוק מייקל הופקינס, ברשת החברתית אקס (טוויטר)
סיפורי מוש

סיפורי מוּש (ידוע גם בשם מוּש השור; ביפנית: げらげらブース物語, בהולנדית: Boes) היא סדרת אנימציה בת 52 פרקים שהופקה לטלוויזיה בין 1987 ל-1988 בשיתוף-פעולה יפני-הולנדי שמבוססת על קומיקס הולנדי בשם "Boes".(אנ') עלילת הסדרה עוקבת אחר הרפתקאותיו של החקלאי מוש השור בחוותו אשר מכילה חיות רבות ושונות, יחד עם חברו הטוב, צבי הצב וכלבו רקס. בישראל הסדרה שודרה בדיבוב לעברית בטלוויזיה החינוכית בין השנים 1989 -1990 ובשידורים חוזרים לאורך השנים. כיום הסדרה משודרת בערוץ ג'וניור. את שיר הפתיחה בגרסה העברית מבצעים חני בודגוב וחיים פנירי. "סיפורי מוש", במסד הנתונים הקולנועיים IMDb (באנגלית) "סיפורי מוש", במיזם "אישים" לתיעוד היצירה הישראלית ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
Derezzed

"Derezzed" הוא שיר אינסטרומנטלי שנכתב, הופק ובוצע על ידי דאפט פאנק לפסקול הסרט טרון: המורשת, הזמין באלבום באותו שם. כבונוס בהזמנה מראש עבור האלבום בחנות אייטונס, "Derezzed" יצא על ידי וולט דיסני רקורדס כסינגל ב-8 בדצמבר 2010. השיר עבר רמיקס על ידי The Glitch Mob ואביצ'י עבור אלבומי הרמיקס Tron: Legacy Reconfigured ו-Dconstructed. השיר נכלל גם במיני-אלבום בן 4 רצועות בשם Translucence, שיצא לאור גם על ידי וולט דיסני רקורדס. הקליפ לשיר "Derezzed" בוים על ידי וורן פו. הוא מתחיל כשדאפט פאנק נכנסים לארקייד פלין ומתקרבים למשחק ENCOM שנקרא Derezzed. הם מכניסים מטבע ומתחילים לשחק, כאשר גי-מנואל דה הומם-קריסטו משחק כפרוג 1 ותומא בנגלטר כפרוג 2. המוזיקה מתחילה בדיוק כשבנגלטר לוחץ על כפתור ה"התחל" שלו. המשחק Derezzed מתנהל כמו תחרות הפלה ברומח. בזמן שדמות בלתי מובחנת צופה במשחק מרחוק, פרוג 2 מנצח את המשחק. בארקייד, דה הומם-קריסטו מאוכזב. בחזרה למשחק, פרוג 2 מתגלה כקוורה (אוליביה ויילד). מידע על הסינגל "Derezzed" באתר מיוזיק בריינז מידע על היצירה "Derezzed" באתר Discogs סרטון השיר "Derezzed" באתר יוטיוב Daft Punk – Translucence Review Of Daft Punk's 'Derezzed' Music Video, MTV Daft Punk – Derezzed (2010, CDr), Discogs Daft Punk – Translucence (2011, Blue, Vinyl), Discogs ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.